**12.08.2024.**

**Preses relīze**

**“Vērniekos” Latvijas čempionātā “Trial GP ” grupā trešajā vietā Kristaps Ķīlis**

**Sestdien, 10. augustā Cenu pagastā, Jelgavas novadā, “Vērniekos” aizvadīts Latvijas čempionāta, Latvijas Amatieru čempionāta, Latvijas Junioru čempionāta un Latvijas Bērnu čempionāta piektais posms triālā.**

Sacensību organizators un triāla kluba “MT Racing team” biedri aktīvi strādāja, lai sacensību dienā trase izskatītos lieliski. Pēc posma sportisti bija gandarīti un priecīgi par aizvadīto dienu “Vērnieku” triāla trasē. Sacensības bija sarīkotas atbilstoši Latvijas čempionātam. Arī diena bija saulaina, bez nokrišņiem. Visas trīs Baltijas valstis bija labi pārstāvētas.

“Trial GP” grupā trešo vietu ieguva **Kristaps Ķīlis** (“MT Racing Team”). Sportists atzina, ka sacensībās veicās labi. “Pieļāvu vairākas muļķīgas kļūdas, bet uz motocikla jutos labi un sacensības varēju izbaudīt uz visiem 100%. Trase bija ļoti interesanta. Piņķerīga ar daudz šķēršļiem. Vairākos posmos bija jāiespringst, lai paspētu izbraukt laikā. Kopumā posms izdevies, tas bija ļoti labi noorganizēts. Lietus nelija, karstums “necepināja”. Ar nepacietību gaidu nākošo gadu, lai atkal startētu “Vērnieku” posmā,” saka Kristaps Ķīlis.

Sarunā ar sacensību organizatoru un “B Amatieri” grupa uzvarētāju **Kasparu Vērnieku** (“MT Racing team”), viņš atzina, ka “veicās ļoti labi. Priecēja, ka šajā posmā ieradās 97 dalībnieki no Latvijas, Lietuvas un Igaunijas. Priecē arī tas, ka saņēmām ļoti daudz komplimentu no dalībniekiem par to, ka bija izveidotas interesantas trases, ka par visu bija padomāts, daudzi sportisti vēl teica, ka nākamgad vajadzētu rīkot divu dienu sacensības. Par to gan vēl padomāsim. Kopumā veicās ļoti labi gan pašam, gan arī komandai labi rezultāti. Kā nekā mājas trase. Liels paldies visiem kluba biedriem, visiem, kuri palīdzēja šī pasākuma tapšanā. Liels darbs ir ieguldīts, taču dzirdot labās atsauksmes un uzslavas, tas ir atmaksājies. Tas motivē strādāt vēl labāk un organizēt sacensības vēl augstākā līmenī. Paldies visiem atbalstītājiem un sportistiem. Viss izdevā uz visiem 100%, pat labāk kā bijām plānojuši. Arī balvu fonds bija bagātīgs, arī par to daudzi teica paldies. Uz tikšanos nākamajā posmā Jelgavā!”

**Latvijas čempionāta piektā posma mototriālā uzvarētāju TOP3**

**“Trial GP” grupa:**

1. Andris Grīnfelds (“AG Xtreme”)
2. Kristers Einass (“MT Racing Team”)
3. Kristaps Ķīlis (“MT Racing Team”)

 **“A Amatieri” grupa:**

1. Klāvs Pričins (“AG Xtreme”)
2. Martins Bluka (“MT Racing Team”)

**“B Amatieri” grupa:**

1. Kaspars Vērnieks (“MT Racing Team”)
2. Kaspars Karls (“Sigulda Racing Team”)
3. Peeter Kaljurand (“Panter Motorsport”)

 **“C Amatieri” grupa:**

1. Roberts Žilinskis (“MT Racing Team”)
2. Martin Ivanov (“Panter Motorsport”)
3. Heitti Tuisk (“Panter Motorsport”)

 **“D Amatieri” grupa:**

1. Andris Kalniņš (“Sigulda Racing Team”)
2. Donatas Žvirblis (“Beta Lietuva”)
3. Kristaps Dubovskis (“MT Racing Team”)

 **“E Amatieri” grupa:**

1. Laura Liepa (“Sigulda Racing Team”)
2. Kaspars Zisbergs (“MT Racing Team”)
3. Jānis Eglītis (“AG Xtreme”)

**“Classic” grupā:**

1. Armand Karu (“Panter Motorsport”)
2. Andris Matisāns (“Sigulda Racing Team”)

**“A Juniori” grupa:**

1. Chris Andre Ivanov (“Panter Motorsport”)
2. Stig Ross (“Panter Motorsport”)
3. Sebastian Tuisk (“Panter Motorsport”)

**“B Juniori” grupa:**

1. Marten Aarma (“Panter Motorsport”)
2. Kaur Roos (“Otepaa Motoklubi”)
3. Ernests Robežnieks (“MT Racing Team”)

**“C Juniori” grupa:**

1. Rico Luts (“Panter Motorsport”)
2. Artūrs Bušs Rūja(“AG Xtreme”)
3. Edijs Vītols (“Sigulda Racing Team”)

 **“A Mini” grupa:**

1. Haralds Pričins (“AG Xtreme”)
2. Adrians Grīnfelds (“AG Xtreme”)

 **“B Mini” grupa:**

1. Hugo Polaks (“Sigulda Racing Team”)
2. Renārs Starcevs (“Sigulda Racing Team”)
3. Valters Seglenieks (“Sigulda Racing Team”)

 **“C Mini” grupa:**

1. Haralds Zingers (“Sigulda Racing Team”)
2. Eliise Kaljurand (“Panter Motorsport”)
3. Alberts Tučs (“AG Xtreme”)

**“D Mini” grupa:**

1. Kristers Broks (“Sigulda Racing Team”)
2. Paula Vērniece (“MT Racing Team”)
3. Kārlis Kalniņš (“Sigulda Racing Team”)

**“E Mini” grupa:**

1. Laura Eglīte (“AG Xtreme”)
2. Mikuss Broks (“Sigulda Racing Team”)
3. Kārlis Sietnieks (“MT Racing Team”)

**“Rūķi” grupā:**

1. Marks Freimanis (“Sigulda Racing Team”)
2. Tomass Vērnieks (“MT Racing Team”)

**Latvijas čempionāta 5. posma rezultāti:** <https://mototrials.lv/competitions/lamsf/2024/5-stage/results>

**Latvijas čempionāta kopvērtējums** - <https://www.lamsf.lv/wp-content/uploads/2024/08/LC_individualie.pdf>

**Klubu komandu kopvērtējums** -<https://www.lamsf.lv/wp-content/uploads/2024/08/LC_klubi.pdf>

**Latvijas čempionāta sestais posms norisināsies 7. septembrī Jelgavā.**

*Informāciju sagatavoja Luīze Vīksna (LaMSF preses sekretāre)*